CELEX: 32019D1255
Language: el
Date: 2019-07-18 00:00:00
Title: Απόφαση (ΕΕ) 2019/1255 του Συμβουλίου, της 18ης Ιουλίου 2019, για την τροποποίηση του Πρωτοκόλλου αριθ. 5 περί του καταστατικού της Ευρωπαϊκής Τράπεζας Επενδύσεων

24.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 196/1
               
            
         ΑΠΟΦΑΣΗ (ΕΕ) 2019/1255 ΤΟΥ ΣΥΜΒΟΥΛΙΟΥ
         της 18ης Ιουλίου 2019
         για την τροποποίηση του Πρωτοκόλλου αριθ. 5 περί του καταστατικού της Ευρωπαϊκής Τράπεζας Επενδύσεων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 308,
         Έχοντας υπόψη το αίτημα της Ευρωπαϊκής Τράπεζας Επενδύσεων,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη του Ευρωπαϊκού Κοινοβουλίου (1),
         Έχοντας υπόψη τη γνώμη της Ευρωπαϊκής Επιτροπής (2),
         Αποφασίζοντας σύμφωνα με ειδική νομοθετική διαδικασία,
         Εκτιμώντας τα ακόλουθα:
         
                     (1)
                  
                  
                     Κατά τη συνεδρίαση της 11ης Δεκεμβρίου 2018, το διοικητικό συμβούλιο της Ευρωπαϊκής Τράπεζας Επενδύσεων («Τράπεζα») ενέκρινε χρονοδιάγραμμα για την υλοποίηση των αλλαγών διακυβέρνησης που είχε παρουσιάσει σε συνεδρίαση στις 17 Ιουλίου 2018.
                  
               
                     (2)
                  
                  
                     Κατόπιν της απόφασης της 22ας Ιουνίου 2018 του διοικητικού συμβουλίου της Τράπεζας, συγκλήθηκε ομάδα εργασίας μετόχων για να αναλύσει τις πιθανότητες ανάληψης συμπληρωματικού κεφαλαίου στην Τράπεζα από ορισμένα κράτη μέλη.
                  
               
                     (3)
                  
                  
                     Είναι σκόπιμο να αυξηθεί το αναληφθέν κεφάλαιο της Πολωνίας κατά 5 386 000 000 EUR σύμφωνα με το αίτημά της.
                  
               
                     (4)
                  
                  
                     Είναι επίσης σκόπιμο να αυξηθεί το αναληφθέν κεφάλαιο της Ρουμανίας κατά 125 452 381 EUR σύμφωνα με το αίτημά της.
                  
               
                     (5)
                  
                  
                     Στο πλαίσιο των αυξήσεων αυτών, θα πρέπει να τροποποιηθούν και οι διατάξεις σχετικά με τον διορισμό αναπληρωματικών μελών του διοικητικού συμβουλίου της Τράπεζας από ομάδες κρατών μελών που ενεργούν με κοινή συμφωνία.
                  
               
                     (6)
                  
                  
                     Το καταστατικό της Τράπεζας θα πρέπει συνεπώς να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το Πρωτόκολλο αριθ. 5 περί του καταστατικού της Ευρωπαϊκής Τράπεζας Επενδύσεων, το οποίο προσαρτάται στη Συνθήκη για τη λειτουργία της Ευρωπαϊκής Ένωσης, τροποποιείται ως εξής:
            
                        (1)
                     
                     
                        Το πρώτο εδάφιο του άρθρου 4 παράγραφος 1 τροποποιείται ως εξής:
                        
                                    α)
                                 
                                 
                                    το εισαγωγικό μέρος αντικαθίσταται από το ακόλουθο κείμενο:
                                    
                                       «1.   Η Τράπεζα έχει κεφάλαιο 248 795 606 881 EUR το οποίο αναλαμβάνεται από τα κράτη μέλη κατά τα ακόλουθα ποσά:»·
                                    
                                 
                              
                                    β)
                                 
                                 
                                    οι σειρές που αφορούν την Πολωνία και τη Ρουμανία αντικαθίστανται ως εξής:
                                    
                                                «Πολωνία
                                             
                                             
                                                11 366 679 827 »
                                             
                                          
                                                «Ρουμανία
                                             
                                             
                                                1 639 379 073 »·
                                             
                                          
                              
                  
                        (2)
                     
                     
                        Στο άρθρο 9 παράγραφος 2, το τρίτο εδάφιο αντικαθίσταται από το ακόλουθο κείμενο:
                        «Τα αναπληρωματικά μέλη διορίζονται για περίοδο πέντε ετών από το Συμβούλιο των Διοικητών ως εξής:
                        
                                    —
                                 
                                 
                                    δύο αναπληρωματικά μέλη οριζόμενα από την Ομοσπονδιακή Δημοκρατία της Γερμανίας,
                                 
                              
                                    —
                                 
                                 
                                    δύο αναπληρωματικά μέλη οριζόμενα από τη Γαλλική Δημοκρατία,
                                 
                              
                                    —
                                 
                                 
                                    δύο αναπληρωματικά μέλη οριζόμενα από την Ιταλική Δημοκρατία,
                                 
                              
                                    —
                                 
                                 
                                    δύο αναπληρωματικά μέλη οριζόμενα με κοινή συμφωνία από το Βασίλειο της Ισπανίας και την Πορτογαλική Δημοκρατία,
                                 
                              
                                    —
                                 
                                 
                                    τρία αναπληρωματικά μέλη οριζόμενα με κοινή συμφωνία από το Βασίλειο του Βελγίου, το μεγάλο Δουκάτο του Λουξεμβούργου και το Βασίλειο των Κάτω Χωρών,
                                 
                              
                                    —
                                 
                                 
                                    τρία αναπληρωματικά μέλη οριζόμενα με κοινή συμφωνία από τη Δημοκρατία της Κροατίας, την Ουγγαρία και τη Δημοκρατία της Πολωνίας,
                                 
                              
                                    —
                                 
                                 
                                    τέσσερα αναπληρωματικά μέλη οριζόμενα με κοινή συμφωνία από το Βασίλειο της Δανίας, την Ελληνική Δημοκρατία, την Ιρλανδία και τη Ρουμανία,
                                 
                              
                                    —
                                 
                                 
                                    έξι αναπληρωματικά μέλη οριζόμενα με κοινή συμφωνία από τη Δημοκρατία της Εσθονίας, τη Δημοκρατία της Λετονίας, τη Δημοκρατία της Λιθουανίας, τη Δημοκρατία της Αυστρίας, τη Δημοκρατία της Φινλανδίας και το Βασίλειο της Σουηδίας,
                                 
                              
                                    —
                                 
                                 
                                    έξι αναπληρωματικά μέλη οριζόμενα με κοινή συμφωνία από τη Δημοκρατία της Βουλγαρίας, την Τσεχική Δημοκρατία, την Κυπριακή Δημοκρατία, τη Δημοκρατία της Μάλτας, τη Δημοκρατία της Σλοβενίας και τη Σλοβακική Δημοκρατία,
                                 
                              
                                    —
                                 
                                 
                                    ένα αναπληρωματικό μέλος οριζόμενο από την Επιτροπή.».
                                 
                              
                  
         
            Άρθρο 2
            Η παρούσα απόφαση αρχίζει ένα μήνα μετά την ημερομηνία εφαρμογής της απόφασης (ΕΕ) 2019/654 του Συμβουλίου (3).
         
         
            Βρυξέλλες, 18 Ιουλίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  Γνώμη της 17ης Απριλίου 2019 (δεν έχει ακόμη δημοσιευθεί στην Επίσημη Εφημερίδα).
         
            (2)  Γνώμη της 15ης Μαΐου 2019 (δεν έχει ακόμη δημοσιευθεί στην Επίσημη Εφημερίδα).
         
            (3)  Απόφαση (ΕΕ) 2019/654 του Συμβουλίου της 15ης Απριλίου 2019 για την τροποποίηση του Πρωτοκόλλου αριθ. 5 περί του καταστατικού της Ευρωπαϊκής Τράπεζας Επενδύσεων (ΕΕ L 110 της 25.4.2019, σ. 36).